CELEX: C2005/115/43
Language: lv
Date: 2005-05-14 00:00:00
Title: lieta T-32/05: Prasība pret Eiropas Parlamentu, ko Claire Staelen iesniedza 2005. gada 19. janvārī

14.5.2005   
            
            
               LV
            
            
               Eiropas Savienības Oficiālais Vēstnesis
            
            
               C 115/22
            
         Prasība pret Eiropas Parlamentu, ko Claire Staelen iesniedza 2005. gada 19. janvārī
   (lieta T-32/05)
   (2005/C 115/43)
   tiesvedības valoda — franču
   Eiropas Kopienu Pirmās instances tiesā 2005. gada 19. janvārī izskatīšanai ir iesniegta prasība pret Eiropas Parlamentu, ko cēla Klēra Štēlena [Claire Staelen], ar dzīvesvietu Bridelā [Bridel] (Luksemburga), kuru pārstāv Ž. Šukruns [J. Choucroun], avocat, kas norādīja adresi Luksemburgā.
   Prasītājas prasījumi Pirmās instances tiesai ir šādi:
   
               1)
            
            
               atcelt atlases komisijas 2004. gada 18. augusta lēmumu, kas pieņemts konkursa EUR/A/151/98 ietvaros;
            
         
               2)
            
            
               piespriest Eiropas Parlamentam pārskaitīt prasītājai summu EUR 30 000,00 apmērā kā atlīdzību par morālo kaitējumu, kā arī likumiskos procentus, kas noteikti Luksemburgas Lielhercogistē, sākot ar sprieduma pieņemšanas dienu līdz galīgai samaksai, saglabājot iespēju lūgt atlīdzināt mantiskos zaudējumus;
            
         
               3)
            
            
               piespriest Eiropas Parlamentam atlīdzināt tiesāšanās izdevumus.
            
         Pamati un galvenie argumenti
   Prasītāja iesniedza prasības pieteikumu atcelt atlases komisijas lēmumu, kas pieņemts konkursa EUR/A/151/98 ietvaros. Pirmās instances tiesa ar 2003. gada 5. marta spriedumu lietā T-24/01 atcēla šo lēmumu. Pēc šī lēmuma atcelšanas Parlaments no jauna uzsāka konkursu un atlases komisija atsāka savu darbu. Šajā lietā Apstrīdētajā lēmumā atlases komisija nolēma neiekļaut prasītāju veiksmīgo kandidātu sarakstā.
   Lai pamatotu savu prasību, prasītāja apgalvo, ka ir pārkāpts EKL 233. pants, kā arī vienlīdzīgas attieksmes un tiesiskās paļāvības principi.